Babelscape/SREDFM huggingface dataset:
Κλεμάν Τυρπέν

Ο Κλεμάν Τυρπέν (γαλλικά: "Clément Turpin", γαλλική προφορά:, γεν. στις 16 Μαΐου 1982) είναι Γάλλος διαιτητής ποδοσφαίρου. Από το 2010 είναι διαιτητής της FIFA και από το 2012 διαιτητής Elite της UEFA.
Χαντιτζά μπιντ Χουαγιλίντ

Η Χαντιτζά μπιντ Χουαγιλίντ (αραβικά:خَدِيجَة ٱبْنَت خُوَيْلِد ,γεννημένη το 555 - απεβίωσε το 619), γνωστή και απλούστερα ως Χαντιτζά, ήταν η πρώτη σύζυγος του Μωάμεθ και η πρώτη γυναίκα που ακολούθησε τον Προφήτη του Ισλαμισμού Μωάμεθ. Η Χαντίτζα ήταν κόρη του Χουαγιλίντ αμπν Ασάντ, ο οποίος ήταν ηγέτης των Κουραϊσιτών της Μέκκας. Η Χαντιτζά υπήρξε και επιτυχημένη επιχειρηματίας. Ήταν έμπορος και λέγεται ότι το καραβάνι με τα εμπορεύματά της ήταν τόσο όσο όλα τα καραβάνια των Κουραϊσιτών.. 

Συχνά οι Μουσουλμάνοι αναφέροντας στη Χαντίτζα ως η "Μητέρα των Πιστών". Αυτή και η κόρη της Φάτιμα (και του Μωάμεθ), είναι οι πιο σημαντικές γυναικείες προσωπικότητες του Ισλάμ. Με τον Μωάμεθ υπήρξαν 25 χρόνια παντρεμένοι, ωστόσο τα παιδιά που έφερε πριν από αυτόν ή με αυτόν, είναι υπό αμφισβήτηση και συζήτηση. Η Χαντιτζά απεβίωσε κατά τη διάρκεια του Ραμαζάνι, με τον Μωάμεθ να ονομάζει τη χρονιά το "Έτος της Θλίψης". Η Χαντίτζα, θάφτηκε στο νεκροταφείο Χανάτ αλ-Μου'άλλα, στη Μέκκα της Σαουδικής Αραβίας.
Κάντις Μπέργκεν

Η Κάντις Μπέργκεν (Candice Patricia Bergen, Μπέβερλι Χιλς, Καλιφόρνια, 9 Μαΐου 1946) είναι βραβευμένη Αμερικανίδα ηθοποιός, δημοσιογράφος και πρώην φωτομοντέλο.
Πάνος Ιωαννίδης

Ο Πάνος Ιωαννίδης (Αθήνα, 30 Δεκεμβρίου 1975) είναι Έλληνας μάγειρας και τηλεοπτική προσωπικότητα.
Τέρι Χάτσερ

Η Τέρι Χάτσερ (Teri Lynn Hatcher, 8 Δεκεμβρίου 1964) είναι Αμερικανίδα ηθοποιός, συγγραφέας, παρουσιάστρια και τραγουδίστρια. Είναι η πιο γνωστή για την απεικόνιση της Λόις Λέιν στην τηλεοπτική σειρά Λόις & Κλαρκ: Οι Νέες Περιπέτειες του Σουπερμαν (1993-1997), ως Πάρις Κάρβερ στην ταινία Τζέιμς Μποντ:Το αύριο ποτέ δεν πεθαίνει και ως Σούζαν Μάγερ στην τηλεοπτική σειρά Νοικοκυρές σε απόγνωση (2004-2012) μεταξύ πολλών άλλων τηλεοπτικών και κινηματογραφικών ρόλων. Για την απεικόνιση της Σούζαν Μάγερ κέρδισε το βραβείο Χρυσή Σφαίρα Α' Γυναικείου ρόλου σε μιούζικαλ ή κωμωδία, τρία βραβεία Screen Actors Guild (ένα ως ηθοποιός γυναικείου ρόλου και τα άλλα δύο ως μέρος καλύτερης εμφάνισης) και ένα βραβείο Primetime Emmy για την εξαιρετική ηθοποιό σε μια κωμική σειρά.
Φαμ Χουνγκ

Ο Φαμ Χουνγκ (Βιετναμικά:Phạm Hùng , 1912–1988) ήταν Βιετναμέζος πολιτικός, που υπηρέτησε ως ο πρωθυπουργός της Σοσιαλιστικής Δημοκρατίας του Βιετνάμ από τις 18 Ιουνίου 1987 έως τον θάνατό του.
Χέλμουτ Βάιντλινγκ

Ο Χέλμουτ Βάιντλινγκ (Helmuth Otto Ludwig Weidling, Halberstadt, Σαξονία, Πρωσσία, 2 Νοεμβρίου 1891 – ΕΣΣΔ, 17 Νοεμβρίου 1955) ήταν Γερμανός αξιωματούχος (στρατηγός), υπεύθυνος της διεύθυνσης άμυνας του Βερολίνου κατά τις τελευταίες ημέρες του Γ’ Ράιχ. Μετά την αυτοκτονία του Χίτλερ (30 Απριλίου 1945), ο Βάιντλινγκ παραδόθηκε στους Σοβιετικούς στρατηγούς Τσουίκωφ και Σοκολόφσκυ, οι οποίοι παρουσία και του διορισμένου από το στρατάρχη Ζούκωφ ως προσωρινού διοικητού της πόλης του Βερολίνου, στρατηγού Μπερσάριν, τον υποχρέωσαν στις 1 Μαΐου 1945 να ηχογραφήσει ένα μήνυμα 60 λέξεων, το οποίο την επόμενη μέρα, 2 Μαίου, μεταδόθηκε σε όλους τους κατοίκους της πρωτεύουσας του Ράιχ: «"Στις 30 Απριλίου ο φύρερ αυτοκτόνησε, αφήνοντας έτσι μόνους εκείνους που του είχαν ορκιστεί πίστη. Εσείς, Γερμανοί στρατιώτες, πιστοί στην διαταγή του φύρερ, είστε έτοιμοι να συνεχίσετε τη μάχη για το Βερολίνο, αν και τα πυρομαχικά σας έχουν εξαντληθεί και η γενική κατάσταση καθιστά παράλογη την περαιτέρω άμυνα. Διατάσσω την άμεση κατάπαυση κάθε αντιστάσεως"».
Υσσέλ

Η Υσσέλ (γαλλικά: Ussel) είναι κοινότητα στη νοτιοδυτική Γαλλία, υπονομαρχία του νομού Κορέζ, στην περιοχή Νέα Ακουιτανία. Ο πληθυσμός της κοινότητας ανέρχεται σε 9.736 κατοίκους (2017).

Οι κάτοικοι ονομάζονται Υσσελουά (ζ).
Φρανκ Σίραν

Ο Φράνσις Τζόζεφ Σίραν (αγγλικά: Francis Joseph Sheeran, 25 Οκτωβρίου 1920 -14 Δεκεμβρίου 2003), γνωστός ως Φρανκ "ο Ιρλανδός" Σίραν, ήταν Αμερικανός υπάλληλος του εργατικού συνδικάτου των οδηγών φορτηγών, ο οποίος κατηγορήθηκε ότι διατηρούσε σχέσεις με την οικογένεια εγκλημάτος Μπαφαλίνο υπό την ιδιότητά του ως υψηλόβαθμου 
αξιωματούχου στη Διεθνή Αδελφότητα των Οδηγών φορτηγών (Brotherhood Teamster)και πρόεδρος της τοπικής 326.

Ο Σίραν υπήρξε ηγετικό πρόσωπο στη διαφθορά των συνδικάτων από το οργανωμένο έγκλημα. Το 1980, καταδικάστηκε σε ποινή φυλάκισης σε 32 ετων, εκ των οποίων υπηρέτησε 13 χρόνια. Λίγο πριν από το θάνατό του, ισχυρίστηκε ότι σκότωσε τον πρώην πρόεδρο του Συνδικάτου Οδηγών Τζίμι Χόφα το 1975. Ο συγγραφέας Τσαρλς Μπραντ αναφέρει λεπτομερώς τι του είπε ο Σίραν σχετικά με τον Χόφα στην συνέντευξη που του είχε πάρει. Η αλήθεια του βιβλίου αμφισβητήθηκε από μερικούς, συμπεριλαμβανομένων των ομολογιών του Σίραν για τη δολοφονία του Χόφα και του Τζο Γκάλο. Το βιβλίο αποτελεί τη βάση για την ταινία του 2019 Ο Ιρλανδός σε σκηνοθεσία Μάρτιν Σκορσέζε και πρωταγωνιστές τον Ρόμπερτ Ντε Νίρο στο ρόλο του Φρανκ Σίραν και τον Αλ Πατσίνο στο ρόλο του Χόφα.
Κυβερνήτης της Καλιφόρνιας

Ο Κυβερνήτης της Καλιφόρνιας ("Governor of California"), είναι ο επικεφαλής της κυβέρνησης της Αμερικανικής Πολιτείας της Καλιφόρνια και το ανώτατο εκτελεστικό όργανο της πολιτείας. Ο κυβερνήτης της Καλιφόρνιας είναι ο αρχηγός της Εθνικής Φρουράς της Καλιφόρνιας και της Κρατικής Φρουράς της Καλιφόρνιας. 

Το καθήκον του κυβερνήτη, που θεσπίστηκε στο Σύνταγμα της Καλιφόρνια, περιλαμβάνει επίσης την καθιέρωση της ετήσιας κατάστασης Της πολιτείας, την υποβολή του προϋπολογισμού και την εξασφάλιση της επιβολής των κρατικών νόμων. Η θέση δημιουργήθηκε το 1849, ενα χρόνο πριν από την είσοδο της Καλιφόρνιας στο κράτος των ΗΠΑ. 

Ο σημερινός κυβερνήτης της Καλιφόρνιας, είναι ο Δημοκρατικός Γκάβιν Νιούσομ, και αναπληρώτρια κυβερνήτης της πολιτείας, είναι η Ελληνοαμερικανίδα Ελένη Κουναλάκη.
Μασιέλα Λούσα

Η Μασιέλα Λούσα ("Masiela Lusha", 23 Οκτωβρίου 1985 ) είναι μία Αλβανοαμερικανή ηθοποιός, συγγραφέας, παραγωγός και ανθρωπιστική. Η Λούσα κέρδισε την αναγνώριση για την Κάρμεν Λόπεζ στην παγκόσμια ιστοσελίδα George Lopez, έναν ρόλο που κέρδισε τα δύο διαδοχικά Βραβεία Νέων καλλιτεχνών για ηγετική νεαρή ηθοποιό σε μια κωμωδία ή δράμα. Πρωταγωνίστησε στο "Blood" της Sony Picture: "The Last Vampire". Η Λούσα επίσης έπαιξε μαζί με τον Ντέιβιντ Χάσελχοφ και τον Ίαν Ζίρινγκ στην τηλεοπτική ταινία "Sharknado" της SyFy: "The 4th Awakens". 

Η Λούσα έκανε το ντεμπούτο της στο "Summoning" το 2001. Την ίδια χρονιά, έκανε το ντεμπούτο της στην τηλεοπτική σειρά "Disney Channel, Lizzie McGuire". Η Λούσα εμφανίστηκε στο "Law & Order: Criminal Intent και Managing Anger". Η Λούσα πρωταγωνίστησε σε ταινίες που περιλαμβάνει μια ποικιλία από είδη.

Το 2010, η Λούσα διορίστηκε πρεσβευτής της φιλανθρωπίας Sentebale του πρίγκιπα Χάρι. Το 2014, η Λούσα έγινε πρεσβευτής της καλής θέλησης της Παγκόσμιας Συνέλευσης Νέων. Η Λούσα είναι συνήγορος των γυναικών του ΟΗΕ. 

Η Λούσα έχει γράψει πέντε βιβλία ποίησης ("Εσωτερικές σκέψεις", "Πόσιμο φεγγάρι", "Amore Celeste", "Η κλήση", "Ο ζωντανός αέρας"), ένα μυθιστόρημα ("The Besa") και δύο παιδικά βιβλία.
Πίτσα Γαλάζη

Η Πίτσα Γαλάζη (πραγματικό όνομα: Καλλιόπη Μόρτη, Λεμεσός 1940) είναι Κύπρια ποιήτρια. Έχει εκδώσει 14 βιβλία, ενώ για το έργο της έχει λάβει διάφορες τιμητικές διακρίσεις σε Ελλάδα και Κύπρο.
Χάρολντ Λόιντ

Ο Χάρολντ Λόιντ (Harold Clayton Lloyd, Burchard, Νεμπράσκα, ΗΠΑ, 20 Απριλίου 1893 – Μπέβερλι Χιλς, Καλιφόρνια, 8 Μαρτίου 1971) ήταν Αμερικανός σκηνοθέτης, παραγωγός, σεναριογράφος, διασκεδαστής κωμικός ηθοποιός, ένας από τους σημαντικότερους, παγκοσμίως, στο είδος του. Μαζί με το «Σαρλό», το Μπάστερ Κίτον, τους Αδελφούς Μαρξ αλλά και το δίδυμο Χονδρός και Λιγνός αποτελεί μία εξίσου εμβληματική μορφή του (βωβού κυρίως) κινηματογράφου.

Ξεκίνησε να ασχολείται με την υποκριτική σε θεατρικές παραστάσεις του σχολείου του, από την ηλικία των 12 ετών. Από το 1914 έως το 1947 ο Λόιντ πήρε μέρος σε σχεδόν 200 κωμικές παραγωγές, ενώ από το 1923 είχε τη δική του κινηματογραφική εταιρεία. Είχε δημιουργήσει έναν λεπτεπίλεπτο τύπο με γυαλιά και ψάθινο καπέλο, ενώ στο ξεκίνημα της καριέρας του είχε υιοθετήσει έναν χαρακτήρα μικρού «αλητάκου» (Ουίλι Ουόρκ ή και Λόνσαμ Λουκ), επηρεασμένος από προγενέστερη επινόηση του Τσάρλι Τσάπλιν. Στην ιστορία του σινεμά, με πρωταγωνιστή το Λόιντ έχει καταγραφεί ως ιδιαίτερα αξιοσημείωτη μία σκηνή του έργου Safety, Last! (1923) όπου ο ίδιος αιωρείται κρεμασμένος από τους δείκτες ενός επιτοίχιου ρολογιού στο πλάι ενός ουρανοξύστη, άσχετα αν προστατευόταν, σε ενδεχόμενη πτώση του, από ένα μικρό ταρατσάκι το οποίο δεν ήταν ορατό στους θεατές. Τη δεκαετία του ’40 εγκατέλειψε σιγά – σιγά την παραγωγή ταινιών και στράφηκε στη φωτογραφία. Το 1953 τιμήθηκε με ειδικό βραβείο Όσκαρ ως εξαίρετος κωμικός και υπόδειγμα πολίτη. Απεβίωσε, σχεδόν ξεχασμένος, σε ηλικία 77 ετών.
Το Θαύμα της Θάλασσας των Σαργασσών

Το Θαύμα της Θάλασσας των Σαργασσών είναι ελληνική ταινία θρίλερ και δράματος του 2019, με στοιχεία τρόμου και υπερρεαλισμού σε σκηνοθεσία του Σύλλα Τζουμέρκα. Αφηγείται την ιστορία δύο γυναικών, μιας αστυνομικού και μιας εργαζόμενης σε εκτροφείο χελιών, των οποίων οι μοναχικές ζωές διασταυρώνονται όταν ξεσπά ένας κύκλος βίας στο Μεσολόγγι, όπου ζουν. Πρωταγωνιστούν η Αγγελική Παπούλια, η Γιούλα Μπουντάλη και ο Χρήστος Πασσαλής. Στην παραγωγή συμμετέχουν επίσης Γερμανία, Ολλανδία και Σουηδία.

Είναι η τρίτη ταινία του Τζουμέρκα μετά τη "Χώρα προέλευσης ("2010")" και την "Έκρηξη" (2014). Η ταινία έκανε την παγκόσμια πρεμιέρα της στο τμήμα Πανόραμα της 69ης Μπερλινάλε. Στα βραβεία Ίρις 2020 της Ελληνικής Ακαδημίας Κινηματογράφου η ταινία κέρδισε 2 βραβεία, το βραβείο καλύτερης σκηνοθεσίας για τον Σύλλα Τζουμέρκα και το βραβείο Α΄ γυναικείου ρόλου για την Αγγελική Παπούλια.
Καρόλα των Βάσα

Η Καρόλα των Βάσα ("Carola av Wasa", 5 Αυγούστου 1853 - 15 Δεκεμβρίου 1907) ήταν η σύζυγος του Βασιλιά της Σαξονίας Αλβέρτου Α΄.
Βασίλειος Σπυρόπουλος

Ο Βασίλειος Σπυρόπουλος (1906, Κοκκώνι Κορινθίας, - Αθήνα, 10 Μαρτίου 1970) ήταν Έλληνας θεατρικός συγγραφέας, ποιητής και πτυχιούχος Νομικής.
Παρότι σπούδασε, ο Σπυρόπουλος δεν εργάσθηκε ποτέ ως δικηγόρος και από το 1929, σε ηλικία 23 ετών, ξεκίνησε τη συγγραφική του σταδιοδρομία. Από κοινού με τον Χρήστο Γιαννακόπουλο συγγράφουν το σενάριο της θεατρικής επιθεώρησης «Λοβιτούρα» που παρουσιάστηκε από το θίασο των Κουτσέττα – Μόσχου – Σύλβα. Συνεργάστηκε ακόμη, με το σεναριογράφο Παναγιώτη Παπαδούκα και, μετά την Κατοχή, το Γιώργο Ασημακόπουλο. Επί 40 χρόνια έχει υπογράψει, συνολικά, πέραν των 120 έργων επιθεώρησης. Μεταξύ των πιο γνωστών από αυτά είναι τα «Νύχτες της Αθήνας», «Ας τα βλέπει η Ευρώπη», «Να τι θα πει Ελλάδα», «Ο Μεγάλος Πειρασμός» (που παίχτηκε από το θίασο των Ρηγόπουλου – Αναλυτή) κ.α.
Ο Βασίλειος Σπυρόπουλος πέθανε από ανακοπή καρδιάς, σε ηλικία 64 ετών.
Αφόνσο ντι Αλμπουκέρκε

Ο Αφόνσο ντε Αλμπουκέρκε, δούκας της Γκόα (περί το 1453 - 16 Δεκεμβρίου 1515) ήταν κορυφαίος Πορτογάλος ναύαρχος, κατακτητής, εξερευνητής, πολιτικός και ιδρυτής αυτοκρατορίας. Ο τριπλός του στόχος ήταν να υποτάξει το Ισλάμ, να διαδοθεί ο Χριστιανισμός και να κυριαρχήσει το εμπόριο της Πορτογαλικής Αυτοκρατορίας στην Ασία. Τα σπουδαιότερα κατορθώματα του ήταν η κατάκτηση της Γκόα στην Ινδία, ήταν ο πρώτος Ευρωπαίος στην Αναγέννηση που ξεκίνησε επιδρομές στον Περσικό και οδήγησε τον πρώτο Ευρωπαϊκό στόλο στην Ερυθρά Θάλασσα. Τα τεράστια πολιτικά και στρατιωτικά κατορθώματα του επέτρεψαν να ιδρύσει την Αυτοκρατορία της Πορτογαλίας και να αποκτήσει τον έλεγχο των εμπορικών δρόμων στην Ωκεανία. 
Ο Αφόνσο ντι Αλμπουκέρκε θεωρείται κορυφαίος στρατιωτικός αρχηγός και ο "μέγιστος ναύαρχος της εποχής του". Πέτυχε επιτυχώς να κλείσει όλα τα ναυτικά περάσματα στους Οθωμανούς, Μουσουλμάνους και Ινδουιστές συμμάχους τους από τον Ινδικό Ωκεανό, τον Ατλαντικό Ωκεανό, την Ερυθρά Θάλασσα, τον Περσικό Κόλπο και τον Ειρηνικό Ωκεανό. Με την μεγάλη επέκταση της Πορτογαλικής αυτοκρατορίας ακολούθησαν σκληρές συγκρούσεις με την Οθωμανική Αυτοκρατορία που διατηρήθηκαν πολλά χρόνια, οι "Οθωμανό-Πορτογαλικοί πόλεμοι". Οι συγκρούσεις έγιναν στον Ινδικό Ωκεανό και τον Περσικό κόλπο με στόχο τον έλεγχο των εμπορικών δρόμων με τις Ινδικές ακτές. 

Οι μεγάλες νίκες απέναντι στους πολύ ισχυρότερους και πολυπληθέστερους Οθωμανούς του επέτρεψαν να δημιουργήσει την πιο δοξασμένη αυτοκρατορία στην ιστορία. Έχουν καταγραφεί σημαντικές επιτυχίες του απέναντι σε πολύ ισχυρότερους στρατούς και στόλους, ένα χαρακτηριστικό παράδειγμα όταν κατέλαβε τα Στενά του Ορμούζ από τους Πέρσες με 7 πλοία (1507). Η κατάκτηση της Γκόα (1507) και της Μαλάκας (1511) είναι εξίσου μεγάλες επιτυχίες, έγινε διοικητής του Ινδικού Ωκεανού και "αρχηγός του στόλου της Αραβικής και της Περσικής θάλασσας" (1506). Τα πέντε τελευταία χρόνια της ζωής του αναδιοργάνωσε την διοίκηση της Πορτογαλικής αυτοκρατορίας σαν δεύτερος κυβερνήτης της Πορτογαλικής Ινδίας. Απέκτησε ολόκληρο το Ευρωπαϊκό εμπόριο με την Κίνα την εποχή που διοικούσε η Δυναστεία Μινγκ, με την Ταϊλάνδη με απεσταλμένο τον Ντουάρτε Φερνάντες και με την Τιμόρ περνώντας από την Μαλαισία και την Ινδονησία με απεσταλμένο τον Αντόνιο ντι Αμπρέου. Είχε επίσης διπλωματικές σχέσεις με την Αιθιοπία με απεσταλμένους τους Ζοάο Γκόμες και Ζοάο Σάντσες και με τους Σαφαβίδες στην Περσία. Ο Αφόνσο ντι Αλμπουκέρκε έμεινε γνωστός στην ιστορία με τα προσωνυμία "Ο Μέγας", "Ο Τρομερός", ο "Καίσαρας της Ανατολής", το "Λιοντάρι της Θάλασσας" και ο "Πορτογάλος Άρης".
Άσα Ακίρα

Η Άσα Ακίρα (αγγλικά:"Asa Akira", γενν. στις 3 Ιανουαρίου 1986) είναι Αμερικανίδα ηθοποιός πορνογραφικών ταινιών και παραγωγός πορνογραφικών ταινιών. Η Ακίρα έχει εμφανιστεί σε πάνω από 505 πορνογραφικές ταινίες από το Μάιο του 2016. Το 2013, έγινε το δεύτερο ασιατικό πρόσωπο που κέρδισε το Βραβείο AVN για τη Γυναίκα Καλλιτέχνη της Χρονιάς.
Chevrolet Corvette C2

Η δεύτερη γενιά της Chevrolet Corvette, γνωστή ως Chevrolet Corvette C2, μπήκε στην παραγωγή τον Αύγουστο του 1962, ενώ παρήχθη έως τον Ιούλιο του 1967. Συνολικά κατασκευάστηκαν 117.964 αντίτυπα της Corvette C2. Αντικαταστάθηκε τον Αύγουστο του 1967 από την Chevrolet Corvette C3. 

Μάλιστα η Corvette C2 ήταν και η πρώτη γενιά της Corvette που καθιέρωσε την συμπληρωματική ονομασία «Sting Ray», ως Corvette Sting Ray. Η ονομασία αυτή διατηρήθηκε και στις Corvette C3 που κατασκευάστηκαν από τη σεζόν του 1969 έως τη σεζόν του 1976, οι οποίες όμως την έφεραν μονολεκτικά και διατέθηκαν ως Corvette Stingray (stingray : σαλάχι στα αγγλικά), ονομασία που τελικώς επανήλθε τον Σεπτέμβριο του 2013 με το λανσάρισμα της Corvette C7 και διατηρήθηκε και στη σημερινή Corvette C8. Ειδικότερα όμως η Chevrolet Corvette C2 την έφερε σε μορφή δύο λέξεων, ως «Sting Ray», αντί για μονολεκτικά.
Λόρα Μπους

Η Λόρα Μπους ("Laura Welch Bush" ; 4 Νοεμβρίου 1946) είναι Αμερικανίδα εκπαιδευτικός και Πρώτη Κυρία των ΗΠΑ κατά την προεδρία του συζύγου της Τζορτζ Μπους (2001-2009). Προηγουμένως ήταν Πρώτη Κυρία του Τέξας (1995 - 2000).

Γεννημένη στο Μίντλαντ του Τέξας, η Μπους αποφοίτησε από το Southern Methodist University το 1968 με πτυχίο στην φιλολογία και εργάστηκε ως καθηγήτρια στην δευετεροβάθμια εκπαίδευση. Μετά την απόκτηση του μεταπτυχιακού της στην βιβλιοθηκονομία από το University of Texas at Austin, προσλήφθηκε ως βιβλιοθηκονόμος.

Συνάντησε τον μελλοντικό της σύζυγο, Τζορτζ Μπους, το 1977 και παντρεύτηκαν αργότερα το ίδιο έτος. Το ζευγάρι απέκτησε δίδυμα κορίτσια το 1981. Η ανάμειξή της στην πολιτική ξεκίνησε κατά την διάρκεια του γάμου της. Συμμετείχε σε προεκλογικές εκστρατείες με τον σύζυγό της κατά την ανεπιτυχή εκστρατεία του για το Κονγκρέσο των ΗΠΑ στις εκλογές 1978 και αργότερα στην επιτυχημένη εκστρατεία του για την διακυβέρνηση του Τέξας.

Ως Πρώτη Κυρία του Τέξας, η Μπους ανέλαβε πρωτοβουλίες για την υγεία, την εκπαίδευση και την μόρφωση. Το 1999-2000, βοήθησε τον σύζυγό της στην εκστρατεία του για την προεδρία των ΗΠΑ με διάφορους τρόπους, όπως η κεντρική ομιλία της το 2000, χάρη στην οποία απέκτησε προσοχή. Έγινε η Πρώτη Κυρία μετά την ορκωμοσία του συζύγου της ως Προέδρου των ΗΠΑ στις 20 Ιανουαρίου 2001.

Ως μια από τις πιο δημοφιλείς Πρώτες Κυρίες, η Μπους αναμείχθηκε σε εθνικά και διεθνή ζητήματα κατά την διάρκεια της θητείας της. Συνέχισε να προωθεί τα εκπαιδευτικά και τα μορφωτικά ζητήματα ιδρύοντας το Λογοτεχνικό Φεστιβάλ το 2001 και ενθάρρυνε την προώθηση της εκπαίδευσης σε διεθνές επίπεδο. Βελτίωσε επίσης την θεραπεία των γυναικών μέσω των οργανισμών The Heart Truth και Susan G. Komen for the Cure. Εκπροσώπησε τις ΗΠΑ στα ταξίδια της στο εξωτερικό, τα οποία επικεντρώθηκαν στο HIV/AIDS και στα μαλάρια.
Δημήτρης Λέντζος

Ο Δημήτρης Λέντζος (1960) είναι Έλληνας ποιητής, στιχουργός και πεζογράφος. 

Γεννήθηκε και μεγάλωσε στο χωριό Μηλιές της Αρχαίας Ολυμπίας και από το 1979 ζει και εργάζεται στην Αθήνα.

Το 1986 σε ηλικία 26 ετών εκδίδει την πρώτη του ποιητική συλλογή με τίτλο "Η Θεία Λειτουργία της Ηλιανής" και έως σήμερα έχει εκδώσει έναν σημαντικό αριθμό τίτλων διηγημάτων , θεατρικών έργων και ποιητικών συλλογών. 

Το 2003 εμφανίζεται στη δισκογραφία ως στιχουργός με τον δίσκο "Μεθυσμένο άλογο" σε μουσική Μιχάλη Τερζή, το 2007 συνεργάζεται με τον συνθέτη Χρήστο Λεοντή στον κύκλο τραγουδιών "Έρωτας Αρχάγγελος" και συνολικά έχουν δισκογραφηθεί δεκαπέντε κύκλοι τραγουδιών σε δικούς του στίχους με σημαντικούς συνθέτες και ερμηνευτές όπως ο Δημήτρης Μητροπάνος, η Μαρία Φαραντούρη, ο Γιώργος Νταλάρας, ο Λαυρέντης Μαχαιρίτσας, ο Μίλτος Πασχαλίδης, η Πίτσα Παπαδοπούλου, ο Παντελής Θαλασσινός, ο Βασίλης Λέκκας, ο Γιάννης Κότσιρας και πολλούς άλλους. 

Το 2012 ανεβαίνει στη σκηνή το πρώτο του έργο για θέατρο με τίτλο "Η μεγάλη διαδήλωση του ενός" σε σκηνοθεσία Παναγιώτη Σπηλιόπουλου ενώ πολλά άλλα έργα του έχουν παιχτεί σε θεατρικές σκηνές της Αθήνας. 

== Παραπομπές ==
Έβα Λονγκόρια

Η Έβα Λονγκόρια ("Eva Longoria", γεν. 15 Μαρτίου 1975) ή Εύα Ζακλίν Μπαστόν ("Eva Jacqueline Bastón") είναι Αμερικανή ηθοποιός, παραγωγός, σκηνοθέτης, ακτιβίστρια και επιχειρηματίας. Έγινε γνωστή αρχικά στο ρόλο της Ισαμπέλα Μπράνια στην καθημερινή σαπουνόπερα ατίθασα νιάτα, στην οποία πρωταγωνίστησε από το 2001 μέχρι το 2003. Έγινε περισσότερο γνωστή στο ρόλο της Γκαμπριέλ Σολίς στην τηλεοπτική σειρά Νοικοκυρές σε Απόγνωση (2004-2012).
Giga Shanghai

Το Tesla Giga Shanghai (, ή Gigafactory 3) είναι εργοστάσιο της Tesla, Inc. στην Σαγκάη, Κίνα. Η μονάδα θα παράγει μπαταρίες και τα μοντέλα αυτοκινήτων Tesla Model 3 και Tesla Model Y, με αρχικό στόχο των 250.000 ηλεκτρικών αυτοκινήτων τον χρόνο. Η πρώτη φάση της παράγωγης του εργοστάσιου είναι η τελική συναρμολογιση του Model 3, με την παράγωγη του Model Y να ξεκινάει τον Ιανουάριο του 2021. Οι πρώτες παραδόσεις των αυτοκινήτων που παράχθηκαν στην κινά ξεκίνησαν τον Δεκέμβριο του 2019, δώδεκα μήνες μετά την έναρξη κατασκευής του τον Δεκέμβριο του 2018.

Η περιφερειακή κυβέρνηση της Σαγκάη ενέκρινε την συμφωνία για την δημιουργία της εργοστασιακής μονάδας τον Ιούλιο του 2018, ένα μακροπρόθεσμο συμβόλαιο ενοικιάσεις, περίπου 86 εκτάριον, υπογράφηκε τον Οκτώβριο του 2018. Η κατασκευή της εργοστασιακής μονάδας ξεκίνησε τον Δεκέμβριο του 2018 και τελείωσε τον Άγουστο του 2019, με μονή εκκρεμότητα την εγκατάσταση τον μηχανημάτων για την παραγωγή μπαταριών και αυτοκινήτων. Το CNBC δήλωσε πως η Tesla προβλεπόταν να παράγει πάνω από 6000 οχήματα στο Gigafactory 3 μέχρι το τέλος του 2019. Η μονάδα ξεκίνησε την παράγωγη του Tesla Model 3 τον Οκτώβριο του 2019.
Επαρχία Σετίφ

Η Επαρχία Σετίφ (, καβυλιακά: Agezdu n Sṭif) είναι επαρχία ("βιλάγια") στη βορειοανατολική Αλγερία. Πρωτεύουσα της και μεγαλύτερη πόλη το Σετίφ, και η δεύτερη μεγαλύτερη πόλη το Ελ Έουλμα. Στην περιοχή βρίσκεται επίσης το Μνημείο Παγκόσμιας Κληρονομιάς της Τζεμιλά. Σύμφωνα με την απογραφή του 2008 έχει 1.489.979 κατοίκους.
Άνα Οράντες

Η Άνα Οράντες Ρουίθ (ισπανικά: "Ana Orantes Ruiz"), γεννημένη στη Γρανάδα της Ισπανίας, στις 6 Φεβρουαρίου 1937, και αποβιώσασα στην Κούγιαρ Βέγα, στις 17 Δεκεμβρίου 1997, ήταν Ισπανίδα θύμα ενδοοικογενειακής βίας. Έπειτα από σχετική μαρτυρία της στο πλαίσιο τηλεοπτικής εκπομπής, φονεύθηκε από τον σύζυγό της, Χοσέ Παρέχο Αβιβάρ, στις 17 Δεκεμβρίου 1997, σε ηλικία 60 ετών. Ο συγκεκριμένος φόνος είχε σημαντικό αντίκτυπο ως προς τις αντιλήψεις σχετικά με τα περιστατικά ενδοοικογενειακής βίας στην Ισπανία, ενώ, παράλληλα, οδήγησε στην αναδιάρθρωση του Ισπανικού Ποινικού Κώδικα.

Επτά χρόνια μετά τον φόνο, στις 17 Νοεμβρίου 2004, ο Χοσέ Παρέχο απεβίωσε στο Νοσοκομείο Ρουίθ δε Άλδα στη Γρανάδα, κατόπιν εμφράγματος του μυοκαρδίου, το οποίο υπέστη εντός της φυλακής όπου κρατείτο.

Η Άνα Οράντες Ρουίθ ήταν, συνολικά, το 59ο θύμα περιστατικού ενδοοικογενειακής βίας στην Ισπανία το 1997.

Οι υιοί της αποτέλεσαν, επίσης, θύματα κακοποίησης από τον Χοσέ Παρέχο, δίχως, ωστόσο, να γίνουν αποδέκτες οποιασδήποτε μορφής κρατικής μέριμνας.
Κάρμεν Ελέκτρα

Η Τάρα Λι Πάτρικ (αγγλικά:"Tara Leigh Patrick", γενν. στις 20 Απριλίου 1972), γνωστή επαγγελματικά ως Κάρμεν Ελέκτρα ("Carmen Electra"), είναι Αμερικανίδα μοντέλο, ηθοποιός, τηλεοπτική προσωπικότητα, τραγουδίστρια και χορεύτρια. Ξεκίνησε τη σταδιοδρομία της ως τραγουδίστρια μετά τη μετακίνησή της στη Μινεάπολις, όπου γνωρίστηκε με τον Prince, ο οποίος παρήγαγε το αυτότιτλο πρώτο της στούντιο άλμπουμ. Η Ελέκτρα ξεκίνησε να κάνει αισθησιακές φωτογραφίσεις το 1996 με πολυάριθμες εμφανίσεις στο περιοδικό "Playboy". Αργότερα, μετακόμισε στο Λος Άντζελες για να ακολουθήσει σταδιοδρομία ως ηθοποιός, παίζοντας το ρόλο της Lani McKenzie στην τηλεοπτική σειρά "Baywatch" (1997-1998). Η Ελέκτρα παρουσίασε το "Singled Out" (1997-1998) του MTV. 

Η Ελέκτρα έκανε το κινηματογραφικό της ντεμπούτο στην κωμωδία τρόμου "American Vampire" (1997) και στη συνέχεια εμφανίστηκε σε μία σειρά από επιτυχημένες ταινίες, συμπεριλαμβανομένων των "Good Burger" (1998), "Get Over It" (2001), "Strarsky & Hutch" (2004) και "Cheaper by the Dozen 2" (2005). Επίσης, έχει εμφανιστεί σε πολλές ταινίες παρωδίες, όπως το franchise "ταινιών Scary Movie" (2000, 2006), το "Date Movie" (2006), το "Epic Movie" (2007), το "Meet the Spartans" (2008) και το "Disaster Movie" (2008). Το 2005, εντάχθηκε στο cast της τηλεοπτικής σειράς, "Tripping the Rift". Περιστασιακά δούλεψε ως χορεύτρια με τις Pussycat Dolls, κυρίως ως επίσημη προσκεκλημένη της ομάδας στο VH1 Divas 2004.
Σιένα Μίλερ

Η Σιένα Μίλερ (αγγλικά:Sienna Rose Diana Miller), (γεννηθείσα στις 28 Δεκεμβρίου 1981), είναι μια Βρετανοαμερικανή ηθοποιός. 
Γεννήθηκε στη Νέα Υόρκη και μεγάλωσε στο Λονδίνο και ξεκίνησε την καριέρα της σε βρετανικές ταινίες, σε υποστηρικτικούς ρόλους στο αστυνομικό θρίλερ Layer Cake (2004), ακολουθούμενο από τον Alfie (2004). Το 2006 η Μίλερ απεικόνισε τον πρωταγωνιστικό ρόλο της Έντι Σεντγουίκζ στο Factory Girl, ακολουθούμενο από έναν υποστηρικτικό ρόλο στο Stardust (2007).
Το 2008 ηταν υποψήφια για το βραβείο BAFTA Ανερχόμενης ηθοποιού.

Η Μίλερ θα βρεθεί στο επίκεντρο της προσοχής στα τέλη της δεκαετίας του 2000 για το ρόλο της στο GI Joe: Η άνοδος της Cobra (2009) και έλαβε έπαινο για το ρόλο της ως Τίπι Χέντρεν στην τηλεοπτική ταινία The Girl (2012), για την οποία ήταν υποψήφια για Βραβείο BAFTA καλύτερη ηθοποιού σε τηλεοπτικη ταινια και ένα Βραβείο Χρυσής Σφαίρας Καλύτερης ηθοποιού.
Το 2014 πρωταγωνίστησε σε δύο βιογραφικές δραματικές ταινίες, το Foxcatcher (2014), που απεικόνεισε την Νάνσι Σουλτζ και τον Αμερικανό Σκοπευτή (2014), που απεικόνισε την Τάγια Κάιλ. Την επόμενη χρονιά πρωταγωνίστησε στις δραματικές ταινίες High-Rise και Mississippi Grind, η οποία έκανε το ντεμπούτο του στο Φεστιβάλ Κινηματογράφου Σάντανς. Το 2016 ο Μίλερ απεικόνισε τη Νίνα Φάουσετ, σύζυγο του βρετανικού εξερευνητή Πέρσι Φάουσετ, στη δραματική περιπέτεια Η χαμένη πόλη του Z. Το 2019, απεικόνισε την ντετέκτιβ στην ταινία θρίλερ 21 Γέφυρες.
Ντενίζ Ρίτσαρντς

Η Ντενίζ Ρίτσαρντς (αγγλικά: Denise Lee Richards (γεννηθείσα στις 17 Φεβρουαρίου 1971) είναι Αμερικανίδα ηθοποιός και πρώην μοντέλο μόδας.
Λι Ουενλιάνγκ

Ο Λι Ουενλιάνγκ (κινεζικά: 李文亮, 12 Οκτωβρίου 1986 - Ουχάν, 7 Φεβρουαρίου 2020) ήταν Κινέζος οφθαλμίατρος ο οποίος εργαζόταν στο Κεντρικό Νοσοκομείο της Ουχάν. Στις 30 Δεκεμβρίου 2019 προειδοποίησε τους συναδέλφους του σχετικά με ένα πιθανό ξέσπασμα ασθένειας, παρόμοιας με το σοβαρό οξύ αναπνευστικό σύνδρομο, ασθένεια η οποία έγινε τελικά γνωστή ως COVID-19, στο WeChat. Έγινε μάρτυρας δημοσίου συμφέροντος όταν οι προειδοποιήσεις του κοινοποιήθηκαν δημοσίως. Μάλιστα, ήταν ο πρώτος άνθρωπος που προσπάθησε να ενημερώσει ευρύτερα τον κόσμο για την εξάπλωση του κορωνοϊού. Στις 3 Ιανουαρίου 2020, ανακρίθηκε από την αστυνομία της Ουχάν, η οποία του έδωσε ένα προειδοποιητικό έγγραφο για "διάδοση ψευδών σχολίων στο διαδίκτυο", για τα οποία υποχρεώθηκε να υποσχεθεί ότι δεν θα τα επαναλάμβανε. Ο Λι επέστρεψε στην εργασία του. Αργότερα, κόλλησε τον ιό από έναν ασθενή και τελικώς απεβίωσε από την ασθένεια στις 7 Φεβρουαρίου 2020, σε ηλικία 33 ετών.
Αστρονομικό Ινστιτούτο Στέρνμπεργκ

thumb|right|Τηλεσκόπιο του Ινστιτούτου Στέρνμπεργκ σε σοβιετικό γραμματόσημο του 1958
Το Αστρονομικό Ινστιτούτο Στέρνμπεργκ (ρωσ. Государственный астрономический институт имени Штернберга), γνωστό και με το ρωσικό του αρκτικόλεξο GAISh (ГАИШ), είναι ερευνητικό ινστιτούτο στη Μόσχα, που υπάγεται στο Κρατικό Πανεπιστήμιο της Μόσχας. Το ινστιτούτο πήρε το όνομά του προς τιμή του Ρώσου αστρονόμου Πάβελ Κάρλοβιτς Στέρνμπεργκ. Ιδρύθηκε το 1931 στη θέση που βρισκόταν το αστεροσκοπείο του Πανεπιστημίου της Μόσχας, χρονολογούμενο από το 1831.

Ο αστεροειδής της Κύριας Ζώνης 14789 GAISH, που ανακαλύφθηκε από τη Λιουντμίλα Τσερνίχ το 1969, ονομάσθηκε έτσι προς τιμή του Ινστιτούτου. Επισήμως η ονοματοδοσία δημοσιεύθηκε στις 6 Ιανουαρίου 2007 (M.P.C. 58595).
Λιθουανικό Πρωτάθλημα Επιτραπέζιας Αντισφαίρισης

Το Λιθουανικό Πρωτάθλημα Επιτραπέζιας Αντισφαίρισης είναι το εθνικό ατομικό πρωτάθλημα στην επιτραπέζια αντισφαίριση της Λιθουανίας, που διοργανώνεται από τη Λιθουανική Ομοσπονδία Επιτραπέζιας Αντισφαίρισης (Lietuvos Stalo Teniso Asociacija).

Πραγματοποιείται κάθε χρόνο και αναδεικνύει τους πρωταθλητές Λιθουανίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1927.
Τζέιν Έιρ

Η Τζέιν Έιρ είναι μυθοπλαστικός χαρακτήρας μυθιστορήματος περίπου εκατόν πενήντα χρόνων. Πρόκειται για ένα ορφανό κορίτσι που μένει τελικά με τον αδερφό της μητέρας της. Όμως αυτός πεθαίνει κάποια στιγμή και αφήνει τη μικρή στα χέρια της γυναίκας του, μιας σκληρής κυρίας. Εκείνη είχε και δικά της παιδιά όμως δε φερόταν καλά στην Τζέιν. Σε ηλικία δέκα χρονών μπαίνει σε ορφανοτροφείο με εντολή της θείας της όμως και εκεί στερείται αγάπης. Όταν μεγαλώνει γίνεται δασκάλα και πηγαίνει σε ένα πύργο να αναλάβει την ανατροφή ενός κοριτσιού. Όμως η μοίρα δε την αφήνει σε ησυχία καθώς όταν είναι να παντρευτεί με τον κύριο του σπιτιού, αποκαλύπτεται ένα μυστικό που ακυρώνει το γάμο. Η ηρωίδα κρυφά φεύγει από το σπίτι σε άσχημη ψυχολογική και σωματική κατάσταση, βρίσκει καταφύγιο σε άλλο σπίτι και αφήνει πίσω το παρελθόν. Το μυθιστόρημα της Σάρλοτ Μπροντέ θίγει τις έννοιες της εσωτερικής δύναμης και της αξιοπρέπειας οι οποίες είναι ικανές να ξεπεράσουν πολλές δυσκολίες.
Giga Berlin

Το Tesla Giga Berlin (γνωστό και ως Gigafactory 4 ή Gigafactory Europe) είναι ευρωπαϊκή εργοστασιακή μονάδα της Tesla, Inc. που θα κατασκευαστεί στο Grünheide της Γερμανίας. Οι εγκαταστάσεις βρίσκονται 35 χλμ. νοτιοανατολικά από το κέντρο του Βερολίνου.

Η μονάδα ανακοινώθηκε επίσημα από τον Διευθύνοντα Σύμβουλο της Tesla Ίλον Μασκ στης 12 Νοεμβρίου 2019 στα βραβεία Das Goldene Lenkrad (Χρυσό Τιμόνι) στο Βερολίνο. Ο σκοπός του εργοστάσιου θα είναι να παράγει μπαταρίες και συστήματα κινήσεως για να χρησιμοποιηθούν στα οχήματα της Tesla. Ακόμα, εκεί θα γίνεται η τελική συναρμολογιση του Tesla Model Y, που ανακοινώθηκε τον Μάρτιο του 2019. Η κατασκευή της εργοστασιακής μονάδας ξεκίνησε στις αρχές του 2020, με στόχο να μπει σε λειτουργία στα τέλη του 2021. 

Σύμφωνα με μια δημοσίευση του τοπικού περιβαλλοντικού οργανισμού τον Ιανουάριο του 2020, το εργοστάσιο θα τεθεί σε λειτουργία τον Ιούλιο του 2021.
Σωτήρης Τσιόδρας

Ο Σωτήρης Τσιόδρας (Σίδνεϊ, 13 Οκτωβρίου 1965) είναι Έλληνας γιατρός παθολόγος, ακαδημαϊκός με ειδικότητα ειδικού λοιμωξιολόγου. Κατάγεται από το Νεοχώρι Αργολίδος 

Εργάζεται στην Δ’ Πανεπιστημιακή Παθολογική Κλινική του νοσοκομείου ΠΓΝ «Αττικόν» και έχει ανακηρυχθεί Καθηγητής Παθολογίας - Λοιμωξιολογίας της Ιατρικής Σχολής του Εθνικού και Καποδιστριακού Πανεπιστημίου Αθηνών. Παράλληλα εκτελεί καθήκοντα ειδικού συμβούλου και επιστημονικού συνεργάτη του ΕΟΔΥ. 

Από την 1η Φεβρουαρίου μέχρι και τις 26 Μαΐου 2020 εκτελούσε καθήκοντα εκπροσώπου του Υπουργείου Υγείας, οπότε και σταμάτησαν οι ενημερώσεις του κοινού, ενώ παραμένει, όπως δήλωσε, επικεφαλής της ομάδας για την αντιμετώπιση της Πανδημίας του κορωνοϊού στην Ελλάδα.
Μάρθα Γκράχαμ

Η Μάρθα Γκράχαμ ("Martha Graham", 11 Μαΐου 1894 – 1 Απριλίου 1991) ήταν Αμερικανή μοντέρνα χορεύτρια και χορογράφος. Το στυλ της, η τεχνική Γκράχαμ, αναδιαμόρφωσε τον αμερικανικό χορό και διδάσκεται ακόμη και σήμερα.
Τάρα Ριντ

Η Τάρα Ριντ (αγγλικά: Tara Donna Reid) (γεννηθείσα στις 8 Νοεμβρίου 1975, στο Γουάκιτ του Νιού Τζέρσεϊ) είναι Αμερικανίδα ηθοποιός.
Φρανσουάζ Σαγκάν

Η Φρανσουάζ Σαγκάν ("Françoise Sagan" ; γεννημένη ως Françoise Quoirez ; 21 Ιουνίου 1935 – 24 Σεπτεμβρίου 2004) ήταν Γαλλίδα μυθιστοριογράφος, σεναριογράφος και θεατρική συγγραφέας. Ήταν γνωστή για έργα με ισχυρά ρομαντικά θέματα, στο οποία συμπεριλαμβάνονταν πλούσιοι και απογοητευμένοι χαρακτήρες της υψηλής κοινωνίας. Το γνωστότερο μυθιστόρημά της ήταν το πρώτο μυθιστόρημα που έγραψε – "Bonjour Tristesse" ("Καλημέρα Θλίψη", 1954) – το οποίο έγραψε όταν ήταν έφηβη.
Ναζίκ Αβνταλιάν

Η Ναζίκ Αβνταλιάν (αρμενικά: "Նազիկ "Նազելի" Ավդալյան", Γκιουμρί, ΕΣΣΔ, 31 Οκτωβρίου 1986) είναι Αρμένισσα πρώην αρσιβαρίστρια. Αγωνιζόμενη στην κατηγορία των 69 κιλών, κατάφερε κατά τη διάρκεια της καριέρας της να αναδειχθεί παγκόσμια πρωταθλήτρια, καθώς και πρωταθλήτρια Ευρώπης.
Ντορότα Μασουόφσκα

Η Ντορότα Μασουόφσκα (πολωνικά:"Dorota Masłowska", , γενν. στις 3 Ιουλίου 1983) είναι Πολωνή συγγραφέας, θεατρική συγγραφέας, αρθρογράφος και δημοσιογράφος.
Ελίζαμπεθ Σου

Η Ελίζαμπεθ Σου (Elizabeth Shue, 6 Οκτωβρίου 1963) είναι Αμερικανίδα ηθοποιός, γνωστή για τους πρωταγωνιστικούς ρόλους της στις ταινίες Karate Kid (1984), Περιπέτειες μιας Μπειμπισιτερ (1987), Κοκτέιλ (1988), Επιστροφή στο Μέλλον II (1990), Soapdish (1991), Αφήνοντας το Λας Βέγκας (1995), Ο Άγιος (1997), Hollow Man (2000) και Piranha 3D (2010). 

Έχει κερδίσει πολλά βραβεία μεταξύ άλλων Όσκαρ, Χρυσή Σφαίρα και BAFTA. Υποδύθηκε την Τζούλι Φίνλεϊ στην αστυνομική δραματική σειρά του CBS που ερευνά την εγκληματολογία από το 2012 έως το 2015. 
Πρόσφατα είχε υποστηρικτικούς ρόλους στην ταινία Η μάχη των φύλων (2017) και στην Επιθυμία θανάτου (2018). Είχε επίσης μια τακτική εμφάνιση στην πρώτη σεζόν της σειράς Amazon The Boys (2019).

Η Σου γεννήθηκε στο Wilmington, του Ντελαγουέρ, είναι κόρη της Anne Brewster (το γένος Wells, 1938) και του James William Shue (1936-2013), ενός πρώην υπαλλήλου του Κογκρέσου, δικηγόρου και σύμβουλο ανάπτυξης ακινήτων, ο οποίος διετέλεσε πρόεδρος της Διεθνούς Εταιρείας Τροφίμων και Ποτών. Η μητέρα της ήταν αντιπρόεδρος του τμήματος ιδιωτικής τραπεζικής της Chemical Banking Corporation.
 Η Σου μεγάλωσε στο South Orange του Νιου Τζέρσεϊ. 
Οι γονείς της χώρισαν όταν ήταν η ίδια εννιά ετών. Η μητέρα της είναι απόγονος του ηγέτη του Pilgrim William Brewster, ενώ η οικογένεια του πατέρα της μετανάστευσε από τη Γερμανία στην Πενσυλβάνια στις αρχές του 19ου αιώνα. Η Σου μεγάλωσε με τους τρεις αδελφούς (William, Andrew and John) και ήταν πολύ κοντά τους. Ο μικρότερος αδελφός της Άντριου, είναι επίσης ηθοποιός, γνωστός για το ρόλο του ως Billy Campbell στη σειρά της Fox Pictures Melrose Place.

Η Σου πήγε στο Columbia High School, στο Maplewood του Νιου Τζέρσεϊ, όπου μετά την αποφοίτησή της,παρακολούθησε το κολλέγιο Wellesley. Στη συνέχεια, μετακόμισε στο Πανεπιστήμιο του Χάρβαρντ το 1985, απ' όπου σταμάτησε ένα εξάμηνο πριν πάρει το πτυχίο της για να συνεχίσει την καριέρα της στη τηλεόραση (με παρότρυνση ενός φίλου της να εργαστεί σε τηλεοπτικές διαφημίσεις ως τρόπος να πληρώσει τα δίδακτρα για το κολέγιο). Μετά από σχεδόν μια δεκαετία αργότερα, επέστρεψε στο Χάρβαρντ και ολοκλήρωσε της σπουδές της στην πολιτική επιστήμη το 2000.
Ιβάν Σβιτάιλο

Ο Ιβάν Σβιτάιλο (Γιάλτα, 1985) είναι Ελληνο-ρώσος χορευτής, χορογράφος και ηθοποιός.
Σωκράτης Πατσίκας

Ο Σωκράτης Πατσίκας (Βέροια, 1978) είναι Έλληνας ηθοποιός.
Μάχη της Οκινάουα

Η Μάχη της Οκινάουα (31 Μαρτίου – 22 Ιουνίου 1945, γνωστή και σαν «Επιχείρηση Παγόβουνο») είναι πολεμική σύγκρουση που έλαβε χώρα κατά τη διάρκεια του Β’ Π.Π. στο πλαίσιο των εχθροπραξιών του Ειρηνικού Ωκεανού, στο ομώνυμο νησί της Ιαπωνίας, μεταξύ ναυτικών - αποβατικών και αεροπορικών δυνάμεων των ΗΠΑ, τις οποίες ενίσχυσαν και Βρετανικές μονάδες από τη μία και Ιαπωνικών στρατιωτικών τμημάτων με τη βοήθεια αεροπορίας αλλά και Ιαπώνων πολιτών, από την άλλη. Η μάχη (που ήταν επιτυχής για τις Αμερικανικές δυνάμεις) έληξε ύστερα από 82 ημέρες (καθώς διήρκεσε από την άνοιξη έως το καλοκαίρι του 1945) και ήταν ιδιαίτερα αιματηρή, με τις απώλειες των Ιαπώνων να είναι υπέρ-δεκαπλάσιες από εκείνες των δυτικών συμμάχων.
Χρήστος Βόσκογλου

Ο Χρήστος Βόσκογλου (1887-1960) ήταν Έλληνας γεωργός και κτηματίας, ο οποίος χρημάτισε βουλευτής στην Πέλλα και στην Ημαθία. Ήταν επίσης δήμαρχος.
Ριγοβέρτα Μεντσού

Η Ριγοβέρτα Μεντσού Τουμ (, γεν. 9 Ιανουαρίου 1959) είναι ιθαγενής φεμινίστρια Κιτσέ και ακτιβίστρια για τα ανθρώπινα δικαιώματα από την Γουατεμάλα. Η Μεντσού έχει αφιερώσει στην ζωή της στην δημοσιοποίηση των δικαιωμάτων των ιθαγενών λαών της Γουατεμάλας κατά την διάρκεια και μετά τον Εμφύλιο Πόλεμο της Γουατεμάλας, καθώς και στην προώθηση των δικαιωμάτων των ιθαγενών παγκοσμίως.

Βραβεύτηκε με το Βραβείο Νόμπελ Ειρήνης το 1992 και το Βραβείο Πρίγκιπας της Αστούριας το 1998, μεταξύ άλλων βραβεύσεων. Έχει γράψει την αυτοβιογραφία της με τίτλο "Εγώ, η Ριγοβέρτα Μεντσού" (1983) και είναι ο συγγραφέας του έργου "Διασχίζοντας τα σύνορα" (1998), μεταξύ άλλων έργων. Είναι Πρέσβειρα Καλής Θέλησης της ΟΥΝΕΣΚΟ. Ήταν υποψήφια πρόεδρος της Γουατεμάλας το 2007 και το 2011, έχοντας ιδρύσει το πρώτο κόμμα ιθαγενών της χώρας, το Ουινάκ.
Άνια Σαλότρα

Η Άνια Σαλότρα (1996) είναι Βρετανίδα ηθοποιός. Είναι γνωστή για τους ρόλους της στο βρετανικό "Wanderlust" (2018) ως η Τζένιφερ Άσμαν και στο "The Witcher" (2019- Ο Γητευτής) ως η Γένεφερ του Βένγκενμπεργκ.
Μοχάμεντ Καντά

Ο Μοχάμεντ Καντά ("Mohammed Khadda", αραβικά: محمد الخدة‎) (Μοσταγκανέμ, 14 Μαρτίου 1930 – Αλγέρι, 4 Μαΐου 1991) ήταν Αλγερινός ζωγράφος, γλύπτης και συγγραφέας. Θεωρείται ένας από τους ιδρυτές της σύγχρονης ζωγραφικής στην Αλγερία και ένας από τους εκπροσώπους των "sign painters". Έκανε την πρώτη εμφάνιση το 1960. Οι επιρροές του περιλάμβαναν τον κυβισμό και την αραβική καλλιγραφία. Έτεινε προς το μη εικονιστικό και την αφαιρετική. Έκπροσώπησε μια σειρά Αλγερινών καλλιτεχνών που συνδύαζαν την καλλιγραφία και την επίσημη γλώσσα του δυτικού κόσμου καθ'όλη την διάρκεια της δεκαετίας του 1950.
Ελίσαμπεθ Όσμπρινκ

Η Ελίσαμπεθ Όσμπρινκ (σουηδικά:"Elisabeth Katherine Åsbrink", γενν. στις 29 Απριλίου 1965) είναι Σουηδή συγγραφέας και δημοσιογράφος.
Σαντάφ Καντέμ

Η Σαντάφ Καντέμ, γεννημένη στις 23 Ιανουαρίου 1995 στην Τεχεράνη του Ιράν, είναι Ιρανή πυγμάχος.

Αποτελεί την πρώτη Ιρανή η οποία συμμετείχε σε επίσημο αγώνα πυγμαχίας, έπειτα από την Ιρανική Επανάσταση του 1979.
Πακίτα Ζολίς Πουτζ

Η Πακίτα Ζολίς Πουτζ (καταλανικά: "Paquita Jolis Puig", γεννημένη στις 16 Αυγούστου 1916, στο Αμέρ της Καταλωνίας, και αποβιώσασα στις 16 Αυγούστου 1982, στη Μασσαλία της Γαλλίας) ήταν Ισπανίδα αναρχική και φεμινίστρια.
Πετρονίλα ντε Μιθ

Η Πετρονίλα ντε Μιθ (αγγλικά: "Petronilla de Meath", π. 1300 - 3 Σεπτεμβρίου 1324) ήταν υπηρέτρια της Άλις Κίτελερ, της πρώτης γυναίκας που καταδικάστηκε με την κατηγορία της μαγείας στην Ιρλανδία. Η Πετρονίλα κατηγορήθηκε πως ήταν συνεργός της Κίτελερ και τελικά εκτελέστηκε υπό την κατηγορία της αίρεσης το 1324 και έτσι έγινε η πρώτη γνωστή εκτέλεση ανθρώπου με την κατηγορία της αίρεσης στην Ιρλανδία και την Αγγλία.
Τράουντλ Γιούνγκε

Η Τράουντλ Γιούνγκε ("Gertraud "Traudl" Junge" ; 16 Μαρτίου 1920 - 10 Φεβρουαρίου 2002) ήταν Γερμανίδα εκδότης που εργάστηκε ως η τελευταία γραμματέας του Αδόλφου Χίτλερ από τον Δεκέμβριο 1942 έως τον Απρίλιο 1945. Μετά την σύνταξη της διαθήκης του Χίτλερ, έζησε στο Βερολίνο μέχρι τον θάνατό του. Μετά την σύλληψη και την φυλάκισή της τον Ιούνιο 1945, ανακρίθηκε τόσο από τους Σοβιετικούς όσο και από Αμερικανούς αξιωματικούς. Στην μεταπολεμική Δυτική Γερμανία εργάστηκε ως γραμματέας. Τα τελευταία χρόνια της ζωής της αποφάσισε να κυκλοφορήσει τα απομνημονεύματά της, όπου υποστήριξε ότι αγνοούσε τις ναζιστικές φρικαλεότητες κατά την διάρκεια του Β΄ Παγκοσμίου Πολέμου αλλά κατηγορούσε τον εαυτό της ότι δεν διέθεσε χρόνο για να διερευνήσει τις εκθέσεις σχετικά με αυτές. Η ζωή της, που βασίζεται εν μέρει στο βιβλίο της Under the Final Hour, αποτέλεσε πηγή για αρκετές ταινίες, ιδιαίτερα για την γερμανική ταινία Downfall (2004, ελλην. τίτλος "Η πτώση"), η οποία αναφέρεται στις τελευταίες δέκα ημέρες της ζωής του Χίτλερ.
Εντουαρντό Καμαβινγκά

Ο Εντουαρντό Καμαβινγκά (γαλλικά: "Eduardo Camavinga", γενν. στις 10 Νοεμβρίου 2002) είναι Γάλλος-Αγκολέζος επαγγελματίας ποδοσφαιριστής, ο οποίος αγωνίζεται ως μέσος για τη Σταντ Ρενναί.
Βουλγαρικό Σοσιαλιστικό Κόμμα

Το Βουλγαρικό Σοσιαλιστικό Κόμμα (, БСП) είναι ένα σοσιαλδημοκρατικό πολιτικό κόμμα στη Βουλγαρία. Αναφέρεται και ως "Αιωνόβιο" (Столетницата), επειδή διαδέχθηκε το Κομμουνιστικό Κόμμα Βουλγαρίας που έχει ιστορία πάνω από 100 χρόνων. Είναι μέλος του Ευρωπαϊκού Σοσιαλιστικού Κόμματος με Ευρωπαϊστική διάθεση, μολονότι ιστορικά έχει κρατήσει ορισμένες ευρωσκεπτικιστικές θέσεις και ζήτησε να ανακαλεστούν οι διεθνείς κυρώσεις της ΕΕ κατά της Ρωσίας. Σε διεθνές επίπεδο έχει προσχωρήσει στη Σοσιαλιστική Διεθνή. Είναι το μεγαλύτερο πολιτικό κόμμα της Βουλγαρίας ως προς τον αριθμό των μελών.
Annalen der Physik

Το Annalen der Physik (= «Χρονικά Φυσικής») είναι ερευνητικό επιστημονικό περιοδικό φυσικής, που εκδίδεται από το 1799, όντας ένα από τα παλαιότερα περιοδικά φυσικής. Δημοσιεύει ερευνητικές εργασίες, αξιολογούμενες από κριτές, πάνω σε θέματα πειραματικής, θεωρητικής, εφαρμοσμένης και μαθηματικής φυσικής και άλλα σχετικά θέματα. related areas. Μέχρι το 2008 η επίσημη σύντμηση του τίτλου του κατά το ISO 4 ήταν "Ann. Phys. (Leipzig)", ενώ μετά το 2008 είναι "Ann. Phys. (Berl.)".

Το περιοδικό είναι το διάδοχο δύο άλλων, βραχύβιων περιοδικών, του "Journal der Physik" (1790-1794) και του "Neues Journal der Physik" (1795-1797). Το ίδιο το περιοδικό έχει αλλάξει τίτλους κατά το παρελθόν ("Annalen der Physik, Annalen der Physik und der physikalischen Chemie, Annalen der Physik und Chemie, Wiedemann's Annalen der Physik und Chemie").
Αλπαΐδα

Η Αλπαΐδα ή Αλπαΐς από το Κουντό (Alpaïs of Cudot, ~1150 - 3 Νοεμβρίου 1211) ήταν ΄γυναίκα που έζησε στα τέλη του 12ου αι. στο Κουντό της Γαλλίας γνωστή για την πίστη της, τα θρησκευτικά οράματα που έβλεπε καθώς και γιατί έλεγε πως η γη δεν ήταν επίπεδη αλλά στρογγυλή πριν να ανακαλυφθεί αυτό. Αγιοποιήθηκε από την Καθολική Εκκλησία το 1874 και γιορτάζεται την ημέρα του θανάτου της στις 3 Νοεμβρίου.
Ελευθερία Μπενοβία

Η Ελευθερία Μπενοβία είναι Ελληνίδα ηθοποιός της τηλεόρασης, του θεάτρου και του κινηματογράφου.
Σεξουαλική Αγωγή

Σεξουαλική Αγωγή (Αγγλικά: Sex Education) είναι βρετανική διαδικτυακή σειρά κωμωδίας και δράματος που δημιουργήθηκε από τον Laurie Nunn. Πρωταγωνιστούν ο Άσα Μπάτερφιλντ ως ένας ιδιόρρυθμος έφηβος και η Τζίλιαν Άντερσον ως η μητέρα του που είναι σεξοθεραπεύτρια, η σειρά έκανε πρεμιέρα στης 11 Ιανουαρίου 2019 στο Netflix. Συμπρωταγωνιστούν οι Νσούτι Γκάτουα, Έμμα Μάκεϊ, Κόνορ Σουίντελς, και ο Κένταρ Γουίλιαμς-Στέρλινγκ. Η σειρά έγινε μεγάλη εμπορική επιτυχία για το Netflix, με πάνω από 40 εκατομμύρια τηλεθεατές να έχουν δει την σειρά μετά το ντεμπούτο της. Η δεύτερη σεζόν της σειράς κυκλοφόρησε στης 17 Ιανουαρίου 2020, και η σειρά έχει ανανεωθεί μια τρίτη σεζόν.
Χοσέ Μανουέλ Μορένο

Ο Χοσέ Μανουέλ Μορένο Φερνάντες (ισπανικά: "José Manuel Moreno Fernández", 3 Αυγούστου 1916 – 26 Αυγούστου 1978), προσωνύμιο "El Charro", ήταν Αργεντινός ποδοσφαιριστής, ο οποίος αγωνίστηκε σε πολλούς συλλόγους στην Αργεντινή, το Μεξικό, τη Χιλή και την Κολομβία. Για πολλούς που τον είδαν να παίζει, είναι ένας από τους κορυφαίους του αθλήματος όλων των εποχών, ακόμη και συγκρινόμενος με τους Πελέ, Ντιέγκο Μαραντόνα και Αλφρέδο Ντι Στέφανο, και ο πρώτος (ακολούθησαν άλλοι οκτώ μετά από τουλάχιστον μισό αιώνα) ποδοσφαιριστής που έχει κερδίσει τίτλους πρωταθλήματος σε τέσσερεις διαφορετικές χώρες.

Ο Μορένο ήταν μέλος της ομάδας Ρίβερ Πλέιτ, γνωστής ως "La Máquina", η οποία κυριάρχησε στην Αργεντινή τη δεκαετία του 1940 και ήταν μέλος της εθνικής ομάδας της Αργεντινής με την οποία κέρδισε το πρωτάθλημα της Νότιας Αμερικής το 1941 και το 1947 (το τωρινό Κόπα Αμέρικα), επιλεγόμενος στο τελευταίο ως ο καλύτερος παίκτης της διοργάνωσης.

Θεωρούνταν ως πλήρης παίκτης που η παρουσία του έκανε μεγάλη διαφορά στις ομάδες που αγωνιζόταν. Το 1999, ψηφίστηκε ως 5ος καλύτερος παίκτης της Νότιας Αμερικής και μεταξύ των 25 καλύτερων του 20ού αιώνα στις εκλογές της IFFHS.
Διέθετε υψηλή τεχνική, μεγάλη διορατικότητα και ήταν εξαιρετικά επικίνδυνος στην μεγάλη περιοχή, τόσο με τα πόδια όσο και με το κεφάλι. Αποτελούσε τον καλύτερο συνδυασμό δύναμης και τεχνικής. Παρά τις φήμες για το ποτό, το κάπνισμα και την έλλειψη επαρκούς προπόνησης (στοιχεία αληθή που ο ίδιος ουδέποτε διέψευσε), ο Μορένο ήταν γνωστός και για την καλή φυσική του κατάσταση, γεγονός που του επέτρεψε να παίζει επαγγελματικά σε υψηλό επίπεδο και μετά τα 40 του χρόνια.
Αλμούξ ντε Κασελνό

Η Αλμούξ ντε Κασελνό (Almucs de Castelnau, ~1140 - ~1184) ήταν γυναίκα τροβαδούρος (trobairitz) ευγενικής καταγωγής από την Προβηγκία καθώς και προστάτιδα τροβαδούρων.

Το μοναδικό έργο της που διασώζεται σήμερα είναι μία συνδιαλλαγή (tenson) με μία άλλη διάσημη γυναίκα τροβαδούρο, την Ισότ ντε Καπιό από το 1190 περίπου. Το τραγούδι παρουσιάζει την Ισότ ντε Καπιό να παρακαλά την Αλμούξ να συγχωρέσει τον εραστή της αλλά επειδή ο ιππότης δεν δείχνει καμία μεταμέλεια η Αλμούξ της απαντά αρνητικά.

Η Αλμούξ αναφέρεται και σε τραγούδι της συναδέλφου της Καστελόζα.

Η Αλμούξ μπορεί να ταυτίζεται με την Αλμοδίς του Καζενέβ που ήταν σύγχρονή της. Η Αλμοδίς πρέπει να είχε γεννηθεί όχι πολύ μετά το 1140. Ήταν η δεύτερη σύζυγος του ευγενή Γκιρό Α΄ με τον οποίον είχε τέσσερα παιδιά. Είναι επίσης πιθανό η Αλμούξ να ήταν σύζυγος του Γκουίγο του Κασελνό που έζησε γύρω στο 1200.

Η Αλμούξ ντε Κασελνό αναφέρεται στο έργο της Τζούντι Σικάγο «Το Δείπνο».
Γερμανικό Πρωτάθλημα Επιτραπέζιας Αντισφαίρισης

Το Γερμανικό Πρωτάθλημα Επιτραπέζιας Αντισφαίρισης (γερμανικά: "Deutsche Tischtennis-Meisterschaft") είναι το εθνικό ατομικό πρωτάθλημα στην επιτραπέζια αντισφαίριση της Γερμανίας, που διοργανώνεται από την Γερμανική Ομοσπονδία Επιτραπέζιας Αντισφαίρισης (Deutscher Tischtennis-Bund).

Πραγματοποιείται κάθε χρόνο και αναδεικνύει τους πρωταθλητές Γερμανίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1931 στο Μαγδεβούργο.
Μάρκος Κουναλάκης

Ο Μάρκος Κουναλάκης (Σαν Φρανσίσκο, 1 Δεκεμβρίου 1956), είναι Αμερικανός δημοσιογράφος, συγγραφέας, καθηγητής. Από τις 7 Ιανουαρίου 2019, είναι Δεύτερος Κύριος της Καλιφόρνιας, μετά την ανάληψη των καθηκόντων της συζύγου του Ελένης Κουναλάκη-Τσακοπούλου, ως Αναπληρώτριας Κυβερνήτη της Καλιφόρνιας. 

Ο Κουναλάκης γράφει μια κοινοπρακτική εβδομαδιαία στήλη εξωτερικών υποθέσεων για το The Miami Herald και το McClatchy-Tribune News και είναι ένας συχνός αναλυτής εξωτερικών υποθέσεων για την CBS News και το CNN International. Το 2018, ο Εθνικός Σύλλογος Κομιστών του Εφημερίδας δήλωσε ότι "Οι στήλες του Κουνάλακη για τις παγκόσμιες υποθέσεις, όχι μόνο προσφέρουν ισχυρή πεζογραφία και ισχυρές απόψεις, αλλά προσφέρουν εκπαίδευση." 

Το 2019, κέρδισε το βραβείο SPJ Sunshine State για τα σχόλια και τις κριτικές του για τις εξωτερικές υποθέσεις. 

Ο Κουναλάκης, είναι πρόεδρος του εκδοτικός οίκος "Washington Monthly", ένα περιοδικό που ίδρυσε ο Charles Peters το 1969.
Αμάλιγια Σαρογιάν

Η Αμάλιγια Σαρογιάν (αρμενικά: "Ամալյա Շառոյան", 19 Ιουνίου 1988) είναι Αρμένια αθλήτρια και προπονήτρια στίβου. Κατά τη διάρκεια της καριέρας της έχει συμμετάσχει σε μεγάλες διοργανώσεις όπως Παγκόσμια και Ευρωπαϊκά Πρωταθλήματα Ανοικτού και Κλειστού Στίβου, καθώς και στους Ολυμπιακούς Αγώνες του 2016, μέσα από διάφορα αγωνίσματα (200 μέτρα, 400 μέτρα, 100 και 400 μέτρα μετ' εμποδίων, άλμα εις μήκος κ.ά.).
Τζολίν Τσάι

Η Τζολίν Τσάι ("Jolin Tsai" ; κινέζικα : 蔡依林 ; 15 Σεπτεμβρίου 1980) είναι Ταϊβανέζα τραγουδίστρια, στιχουργός, χορεύτρια, ηθοποιός και επιχειρηματίας. Είναι γνωστή επειδή αλλάζει συχνά τόσο την μουσική όσο και την εικόνα της αλλά και επειδή έχει παίξει μεγάλο ρόλο στην dance-pop μουσική της Κίνας. Λειτουργεί αυτόνομα στην μουσική βιομηχανία της χώρας και οι μουσικές παραγωγές της έχουν δεχτεί τον παγκόσμιο θαυμασμό. Αναφέρεται ως η "Βασίλισσα της C-Pop" και έχει γίνει δημοφιλής στον κινεζόφωνο κόσμο μέσω των επιτυχημένων δίσκων της.

Γεννημένη και μεγαλωμένη στην Ταϊβάν, η Τσάι ξεκίνησε την καριέρα της με την νίκη της σε έναν μουσικό διαγωνισμό του MTV το 1998. Ο πρώτος της δίσκος, "1019" (1999), την έκανε σύντομα είδωλο στους εφήβους και της χάρισε έναν μεγάλο αριθμό θαυμαστών. Ο πέμπτος της δίσκος, "Magic" (2003), θεωρείται ως ένας από τις μεγαλύτερες επιτυχίες της μέχρι σήμερα, αμέσως μετά τον όγδοο δίσκο της, "Dancing Diva" (2006), ο οποίος θεωρείται ως η ωριμότερη καλλιτεχνική δημιουργία της. Ο δέκατος τρίτος δίσκος της, "Play" (2014), την έβαλε περαιτέρω στο διεθνές κάδρο της μουσικής σκηνής. Μετά από αρκετούς επιτυχημένους δίσκους, ο δέκατος τέταρτος δίσκος της, "Ugly Beauty", κυκλοφόρησε το 2018.

Έχοντας πουλήσει πάνω από 25 εκατ. δίσκους στην Ασία, η Τσάι θεωρείται ως μια καλλιτέχνης με τις περισσότερες πωλήσεις δίσκων στην Κίνα. Οι δίσκοι της έχουν λάβει πληθώρα βραβείων, μεταξύ των οποίων έξι Golden Melody Awards, ένα Mnet Asian Music Award, ένα MTV Asia Award και ένα MTV Video Music Award. Ως επιχειρηματίας, ίδρυσε την δική της εταιρεία διασκέδασης με τον τίτλο Eternal το 2009. Οι υπόλοιπες δραστηριότητές της περιλαμβάνουν σχεδιασμό μόδας και συγγραφή βιβλίων. Το "Forbes" ανέφερε ότι είναι μια από τους πιο ακριβοπληρωμένους Κινέζους καλλιτέχνες, με το εκτιμώμενο καθαρό κέρδος της να είναι NT $2 δις το 2014.
Ενδομυϊκή ένεση

μικρογραφία| Ενδομυϊκή ένεση στο πόδι.
Η ενδομυϊκή ένεση είναι μία ένεση χορήγησης ουσίας απευθείας στους μυς. Στην ιατρική, είναι μία από τις πολλές εναλλακτικές μεθόδους για τη χορήγηση φαρμάκων. Οι μύες έχουν μεγαλύτερα και περισσότερα αιμοφόρα αγγεία από τον υποδόριο ιστό και οι ενέσεις εκεί έχουν συνήθως ταχύτερους ρυθμούς απορρόφησης από τις υποδόριες ενέσεις ή τις ενδοδερμικές ενέσεις. Ανάλογα με το σημείο της ένεσης, η χορήγηση περιορίζεται σε 2 έως 5 χιλιοστόλιτρα υγρού.
Λευτέρης Βασιλάκης

εναλλ.=|μικρογραφία
Ο Λευτέρης Βασιλάκης (Αθήνα, 24 Μαρτίου 1982) είναι Έλληνας ηθοποιός του θεάτρου και της τηλεόρασης. 

Είναι κυρίως αναγνωρίσιμος μέσα από τις τηλεοπτικές σειρές του ΑΝΤ1 ""40 Κύματα"' και '"Daddy Cool" και την διαφημιστική καμπάνια της ΝΟVA " Δεν είναι θαύμα; " , η οποία στα Ermis Awards 2017 κέρδισε την αγάπη και τη μεγάλη εκτίμηση του κοινού, που την ανέδειξε στην πρώτη θέση μεταξύ 16 υποψηφιοτήτων.

Το 2019 η Ακαδημία Ελληνικών Βραβείων Τέχνης με πρόεδρο τον Δημήτρη Μουζακίτη,τον τίμησαν στα 38α Κορφιάτικα Βραβεία απονέμοντας του το βραβείο πρόζας "Πέτρος Φυσσούν" για την ερμηνεία του στην παράσταση "Ανατόλ ή η μάχη των φύλων" σε σκηνοθεσία Γιάννη Βούρου.